पति का अय्याशी का किया विरोध तो बच्चों सहित घर से बाहर निकाला - Oneindia Hindi
Published : February 02, 2018, 05:02
पति का अय्याशी का किया विरोध तो बच्चों सहित घर से बाहर निकाला
मुरादाबाद। उत्तर प्रदेश के मुरादाबाद में पॉश कालोनी में मंगलवार आधी रात को बरखा सरीन अपने 3 छोटे-छोटे बच्चों के साथ अपने ही घर के बाहर बैठी रही। इसकी वजह ये थी कि इस बरखा ने पति की गलत हरकतों के विरोध किया था जिसके बाद अमीर पति ने इसे बच्चों समेत बाहर का रास्ता दिखा दिया है और घर में ताला डालकर फरार हो गया। बुधवार की रात घर के बाहर गुजारने के बाद बरखा अपने बच्चों के साथ कहां गई अभी इस बारे में किसी को पता नहीं है। पुलिस भी कुछ बता नहीं पा रही।
बरखा मंगलवार से ही घर के बाहर बने कार पोर्च में स्कूल ड्रेस पहने हुए अपने मासूम बच्चों के साथ रह रही थी। उसका ये भी आरोप था कि उसे पति के जानकार पुलिस वाले उसे धमका रहे थे। इसके बाद से बरखा और उसके तीन बच्चों का कुछ पता नहीं चल रहा है कि वह कहां गई। पति भी फरार है और घर के बाहर ताला लटका हुआ है। इस मामले में पुलिस से जानकारी लेने पर भी वे कुछ बता नहीं सके।